નવી દિલ્હીઃ વડા પ્રધાન નરેન્દ્ર મોદી પોતાના પ્રધાન મંડળમાં આગામી એકાદ બે દિવસમાં મોટા પાયે ફેરફાર કરનાર છે. આ સંદર્ભમાં ગુરુવારે ઓછામાં ઓછા છ કેન્દ્રીય પ્રધાને રાજીનામાં આપી દીધાં છે, જેમાં ઉમા ભારતી, કલરાજ મિશ્ર, રાજીવ પ્રતાપ રુડી, સંજીવ બાલિયા, મહેન્દ્ર પાંડેય અને નિર્મલા સીતારમમનો સમાવેશ થાય છે અને રવિવાર બપોર સુધી હજુ વધુ પ્રધાનોનાં રાજીનામાં પડવાની શક્યતા છે. મોદી કેબિનેટનાં આગામી વિસ્તરણમાં કેટલાક પ્રધાનોનાં ખાતાં બદલાશે અને કેટલાક બિનકાર્યક્ષમ પ્રધાનોની હકાલપટ્ટી થશે અને નવા ચહેરાને એન્ટ્રી મળશે.